Για όσους πάνε σήμερα στο συλλαλητήριο, αλλά και για όσους θυμώνουν με εκείνους που πηγαίνουν, η HuffPost επιλέγει σήμερα να προτείνει μία ψύχραιμη, συνολική και πλουραλιστική ματιά στην Ιστορία του ”μακεδονικού” (ή ”σκοπιανού” αν το προτιμάτε). Πολιτικές αποφάσεις και πρόσωπα που έπαιξαν καθοριστικό ρόλο στο απώτερο και πρόσφατο παρελθόν. Επίλυση ή διχασμός;

- Το κείμενο του καθηγητή Πολιτικής Οικονομίας Νίκου Δεβλέτογλου (Πανεπιστήμιο Αθηνών και λαμπρή ακαδημαϊκή καριέρα στη Βρετανία) περιλαμβάνει συμπυκνωμένη την επιχειρηματολογία των ανθρώπων που οργανώνουν το συλλαλητήριο σήμερα (έστω και με ορισμένες δόσεις υπερβολής, ή συναισθήματος παραπάνω...), γραμμένη πριν από 25 χρόνια και δημοσιευμένη στον Guardian. H ΗuffPost το ανέσυρε από τα αρχεία και επέλεξε να το αναδημοσιεύσει μεταφρασμένο σήμερα, όχι γιατί υιοθετεί τις απόψεις του κυρίου Δεβλέτογλου, αλλά γιατί αναγνωρίζει ότι αυτές οι απόψεις εκφράζουν μέρος της κοινωνίας σήμερα. Αξίζει δε, να διαβάσει κανείς και το κείμενο στα αγγλικά, γιατί ο ευρηματικός τίτλος του και το ύφος του είχε προκαλέσει πράγματι αίσθηση στο Λονδίνο...

- To κείμενο του Παπαδάτου είναι ο αντίλογος. Περιγράφει πως το σκοπιανό «ξαναφούσκωσε» απότομα πριν από ένα χρόνο ακριβώς, με ευθύνη - σκοπιμότητες - παρεμβάσεις ψηφοθηρικού χαρακτήρια από κόμματα, media και πρόσωπα (και του ΣΥΡΙΖΑ!). Αντικρούει την επιχειρηματολογία όσων υποστηρίζουν ότι το Σύνταγμα της πΓΔΜ εμφορείται από αλυτρωτισμό και επιθετικότητα έναντι των γειτονικών χωρών και της Ελλάδας (ή της ελληνικής Μακεδονίας). Και κατηγορεί πρακτικά τόσο την σημερινή αντιπολίτευση, όσο και την κυβέρνηση, ότι με τη στάση τους ”νεκρανάστησαν” μία εθνικιστική ρητορική που είχε πέσει σε «χειμερία νάρκη» από τα μέσα της δεκαετίας του 90 - χωρίς αυτό να σημαίνει πως όσοι κατεβαίνουν στα συλλαλητήρια είναι οι ίδιο εθνικιστές...

- Και το τρίτο κείμενο, του Αθανάσιου Γραμμένου, είναι μία ψύχραιμη προσπάθεια για αντικειμενική αποτύπωση ιστορικών δεδομένων και ισχυρισμών, ή κινήσεων που έγιναν από ιστορικά πρόσωπα περί το ”μακεδονικό”, διαμορφώνοντας καταλυτικά την σημερινή πραγματικότητα. Για όσους θέλουν να πάνε στο συλλαλητήριο - ή θυμώνουν με όσους πηγαίνουν στο συλλαλητήριο - ώστε να μοιραζόμαστε τουλάχιστον μία ιστορική βάση...